6 Mo godimo ga go nna le tumelo ya gore Jehofa ke Moduedi wa batlhanka ba gagwe, Bahebera 11:6 e umaka nonofo e nngwe gape e re tshwanetseng go nna le yone gore re segofadiwe ke Modimo. Ela tlhoko gore Jehofa o duela batho ba ba “mmatlang ka tlhoafalo.” Lefoko la puo ya ntlhantlha le le dirisitsweng fano le kaya go dira ka natla le go kgaratlha. Ruri seno se tshwanetse go re tlhomamisetsa gore re tla bona masego! Modimo yo o esi wa boammaaruri, “yo a ka se kang a aka” ke ene yo o abang masego ao. (Tito 1:2) O bontshitse ka dingwagangwaga gore ruri re ka ikanya ditsholofetso tsa gagwe. Ka metlha se a se buang se a direga. (Isa. 55:11) Ruri re ka tlhomamisega ka botlalo gore fa re bontsha tumelo ya mmatota, o tla nna Moduedi wa rona. Tsela ya go ruta kwa dipokanong tsa phuthego e ne ya tokafala thata kwa nageng nngwe ya Afrika morago ga gore Sekolo sa Thapiso sa Bodiredi se tshwarelwe koo mme go romelwe baalogi ba sekolo seno mo tshimong ya teng. Bagolwane ba ba romelwang mo diphuthegong ba ba tswang mo sekolong seno ba thusa thata mo tirong ya go rera, ya go disa phuthego, le ya go ruta mme seno se aga phuthego semoyeng.—Baefeso 4:8, 11, 12.